Kommissionens kontrol på stedet gennemføres efter en præcis metode, der skal gøre det muligt at kontrollere, at procedurerne er i overensstemmelse med EU-standarderne. Planlægningen af kontrollen fastlægges i et årligt kontrolprogram, der omfatter en række emner, som skal kontrolleres i én eller flere medlemsstater. Kontrolprogrammet planlægges, og dets emner udvælges, på grundlag af en risikoanalyse. Alle kontroller udføres efter standardiserede procedurer og omfatter brug af skræddersyede revisionsværktøjer, dvs. spørgeskemaer, som sendes til medlemsstaterne på forhånd, og tjeklister, herunder testprogrammer, som skal anvendes på stedet. Dette sker for at sikre, at kontrollerne udføres og rapporterne udarbejdes på en ensartet måde.

Den generelle målsætning med kontrollen med traditionelle egne indtægter er at få sikkerhed for, at de procedurer, der anvendes i medlemsstaterne, er i overensstemmelse med den relevante EU-lovgivning, og at EU's finansielle interesser er behørigt beskyttet. Hvert år undersøges forskellige told- og regnskabsemner.

At informere budgetmyndigheden. På baggrund af resultatet af kontrollerne er Kommissionen i stand til at bedømme medlemsstaternes effektivitet og omhu i forbindelse med inddrivelse og tilrådighedsstillelse af TEI og gennemføre de nødvendige foranstaltninger for at afhjælpe eventuelle mangler og til sidst aflægge rapport til budgetmyndigheden.

At sikre lige konkurrencevilkår for de medlemsstaterne og de erhvervsdrivende, uanset hvor varerne toldbehandles i EU. Kommissionen skal sikre, at EU-reglerne anvendes ensartet for at forhindre konkurrencefordrejning

Kontrol af dokumenter: Analyse af regnskabsopgørelser og alle former for regnskabsdokumenter og filer fra medlemsstaterne, herunder medlemsstaternes rapporter om uinddrivelige fordringer.

Dog har Kommissionen bevaret vigtige kontrolbeføjelser på dette område. Til at føre tilsyn med systemet til inddrivelse af TEI står flere typer kontrol til rådighed for Kommissionen: kontrol af love og bestemmelser, kontrol af dokumenter samt kontrol på stedet. Kommissionen er også forpligtet til at besvare de bemærkninger, som Revisionsretten har fremsat i sin årsberetning, særlige rapporter eller skrivelser med foreløbige resultater, og også bemærkninger og anbefalinger fra Europa-Parlamentet under dechargeproceduren i forbindelse med gennemførelsen af budgettet. Kommissionen sikrer, at medlemsstaterne anvender EU-reglerne korrekt og rapporterer til budgetmyndigheden.

Ansvaret for at indsamle TEI er uddelegeret til medlemsstaterne. De skal stille de opkrævede importafgifter til rådighed for EU-budgettet, og får gennem opkrævningsomkostningerne lov til at beholde 25 % af alle TEI, som stilles til rådighed for Kommissionen . Medlemsstaterne skal selv udføre kontrollen og rapportere til Kommissionen.

3. KONTROLLER udført af Kommissionen i perioden 2013-2015

I perioden 2013-2015 gennemførte Kommissionen 86 kontroller i henhold til artikel 18 i forordning nr. 1150/2000. Seks af disse kontrolbesøg blev gennemført som led i den fælles revisionsstrategi . Der blev konstateret 288 fejl, hvoraf 122 havde direkte finansielle konsekvenser (42,36 %) og 63 havde lovgivningsmæssige konsekvenser (21,88 %). Kommissionen har truffet passende foranstaltninger for at sikre, at medlemsstaterne stiller de involverede beløb til rådighed for EU's budget, hvor det er relevant. Der blev konstateret 288 fejl ved 86 kontroller. Fælles revisionsstrategi: En særlig ordning for kontrol med deltagelse af Kommissionen, hvor en medlemsstats interne kontroltjenester gennemfører en kontrol (revision) efter en metode, som er godkendt af Kommissionen.

3.1. Kontrol vedrørende told

I 2013 og 2015 fokuserede kontrollerne på indførsel af varer i EU's toldområde. Kontrollerne omfattede frembydelsen af varerne for toldvæsenet, definitionen, dækningen og nøjagtigheden af summariske angivelser med henblik på midlertidig opbevaring, godkendelser af lagerfaciliteter til midlertidig opbevaring, overvågning af varer i midlertidig opbevaring og rettidig og korrekt fastsættelse af toldafgifter.

Tematiske rapporter udarbejdes ofte med henblik på at konsolidere resultaterne af kontrollen af et specifikt emne og opfølgningen på disse resultater. En tematisk rapport om indførsel blev udarbejdet af Generaldirektoratet for Budget, og blev forelagt for medlemsstaterne i Det Rådgivende Udvalg for Egne Indtægter (CCRP) den 4. december 2014 og for Toldpolitikgruppen (CPG) den 16.-17. december 2014. De otte gennemførte kontroller i 2013 og de tre kontroller i 2015 har vist, at de definerede målsætninger blev overholdt korrekt i de fleste af de besøgte medlemsstater. 32 fejl blev dog meddelt til medlemsstaterne, herunder spørgsmål om overholdelse og anmodninger om forbedring af procedurer.

I 2013 of 2014 fokuserede kontrollerne på toldproceduren for særligt anvendelsesformål, som blev undersøgt i 18 medlemsstater. De dækkede især godkendelsesprocedurer, toldmyndighedernes kontrol, kontrollen med tildelingen af varer til de foreskrevne særlige anvendelsesformål og den rettidige og korrekt bogføring af importafgifter. De meddelte resultater vedrørte hovedsageligt svagheder i godkendelser af særlige anvendelsesformål og toldtilsynet samt utilstrækkelig kontrol og uoverensstemmelser i toldangivelserne.

I 2014 fokuserede kontrollerne på medlemsstaternes opfølgning i tilfælde af svig og uregelmæssigheder. De undersøgte områder omfattede forvaltningen, vurderingen og opfølgningen på risikooplysninger vedrørende potentielle tilfælde af svig og uregelmæssigheder, gennemførelsen af det fælles prioriterede kontrolområde "rabat" og rettidig fastlæggelse og inddrivelse af gæld.

En tematisk rapport om dette emne blev også udarbejdet af Generaldirektoratet for Budget, og blev forelagt for medlemsstaterne i det rådgivende udvalg for egne indtægter (CCRP) på mødet den 7. juli 2015 og for Toldpolitikgruppen (CPG) den 4. december 2015. De 20 kontroller førte til meddelelse til de besøgte medlemsstater om 37 fejl, hvoraf de fleste krævede forbedringer i tilsyns- og kontrolprocedurerne for at forvalte formularer med risikooplysninger og kommunikationer om gensidig bistand gennem rettidig oprettelse af omfattende risikoprofiler for at dække de identificerede risici. Resultaterne og deres opfølgning vedrørte også medlemsstaternes omhu, overvågning og efterfølgende kontroller samt andre opfølgende foranstaltninger.

I 2015 blev der gennemført fem kontroller vedrørende forvaltning af toldsuspensioner og toldkontingenter med det formål især at undersøge, om fordelen ved toldsuspensioner og toldkontingenter kun blev ydet til støtteberettige personer og i de disponible mængder, om passende toldkontroller blev udført, og om de tilsvarende afgifter var beregnet korrekt og stillet rettidigt til rådighed. Det viste sig, at flertallet af medlemsstaterne overholdt EU-lovgivningen, hvilket sikrede en tilstrækkelig beskyttelse af EU's finansielle interesser. Ikke desto mindre blev der udpeget mangler i forvaltningen af toldkontingenterne, de udførte kontroller og tilrådighedsstillelsen af TOR-beløb i tilfælde af delvis tildeling eller afvisning af toldkontingenter. Kommissionen har anmodet de berørte medlemsstater om hurtigt at udbedre situationen.

Desuden blev forvaltningen af præferencetoldforanstaltninger undersøgt i fire lande. Her blev der fokuseret på procedurerne og betingelserne for ydelse af præferentiel behandling, overvågning af ufuldstændige toldangivelser og manglende oprindelsesbeviser, kontroller og risikoanalyser samt efterfølgende anmodninger om kontrol af oprindelsen. Selv om beskyttelsen af EU's finansielle interesser som helhed er tilstrækkelig sikret, fandtes der mangler i forbindelse med den efterfølgende kontrol af oprindelsesbeviser samt indhold og behandling af toldangivelser med præferenceoprindelse. Det bør bemærkes, at Revisionsretten har udgivet en særberetning i 2014 om dette emne.

Medlemsstaterne er generelt forpligtet til at forbedre deres systemer. De fleste af de ovennævnte mangler er allerede blevet afhjulpet eller er under afhjælpning.

3.2. Kontrol vedrørende regnskabstemaer Forvaltningen af det særskilte regnskab kombineret med korrektioner af det normale regnskab er et tilbagevendende emne, som undersøges i alle de besøgte medlemsstater, ud over det overordnede toldemne. Dette regnskab er en værdifuld kilde til oplysninger om, hvordan myndighederne varetager deres ansvar for forvaltningen af TEI (fastlæggelse af afgifter, forvaltning af garantier, opfølgning af inddrivelsen, annulleringer, afskrivning af uinddrivelige fordringer). Der blev gennemført omfattende kontroller i tre medlemsstater udelukkende af dette emne. Kontrollerne af dette emne, som blev udført i perioden 2013-2015, bekræftede, at de fleste mangler var enkeltstående, og at systematiske fejl var sjældne. Medlemsstaterne har båret de finansielle konsekvenser af de konstaterede resultater. Kommissionens kontroller bekræftede, at den generelle situation var under forbedring takket være det pres, som blev udøvet gennem Kommissionens kontroller, og også takket være indførelsen af elektroniske told- og/eller regnskabssystemer i de fleste medlemsstater og dermed en nedsættelse af risikoen for enkeltstående fejl. Dog er det nødvendigt, at medlemsstaterne opretholder deres bestræbelser på at sikre en omhyggelig forvaltning af det særskilte regnskab og korrektionerne i det normale regnskab. Kommissionen vil fortsat nøje overvåge medlemsstaternes omhu i deres inddrivelsesaktiviteter. Medlemsstaterne bogfører TEI i et af to regnskaber:

det normale regnskab for beløb, som er opkrævet eller dækket af garantier (disse beløb indbetales til EU-budgettet) - det særskilte regnskab for beløb, som ikke er opkrævet, og beløb, som – om end de er dækket af en garanti – anfægtes. Systemet til inddrivelse af TEI Alle de systemer og procedurer, som medlemsstaterne har indført for at sikre, at TEI fastlægges, bogføres, opkræves og stilles til rådighed. Uinddrivelige TEI skal trækkes fra den separate konto efter et bestemt tidsrum. Beløbene skal stilles til rådighed (være betalt) for Kommissionen, med mindre de ikke kan inddrives på grund af force majeure eller andre årsager, som ikke kan tilskrives medlemsstaten.

En række kontroller af posternes pålidelighed i det normale og separate regnskab blev desuden udført i seks medlemsstater. Den generelle konklusion var, at de eksisterende procedurer for at bestemme disse poster opfyldte EU's bestemmelser og sikrede EU's finansielle interesser. Resultaterne af disse kontroller vedrører enkeltstående fejl eller systematiske mangler med en begrænset finansiel virkning.

Som opfølgning på tidligere konstaterede problemer i det belgiske system for inddrivelse af TEI blev der udført ekstern revision af toldbehandlingen og regnskabssystemerne for TEI (på anmodning af Kommissionen), der blev opfattet som generelt acceptabelt. Den eksterne revisor konkluderede, at det belgiske TEI-bogholderi og de beløb, som i forbindelse hermed blev overført til Kommissionen, ikke udviste større fejl, og at regnskabernes overordnede pålidelighed ikke er truet på grund af de konstaterede fejl (hvoraf nogle har finansiel virkning). Opfølgningen på de udbedrende foranstaltninger, som Kommissionen har anmodet om, er i gang. Den eksterne revisionsgennemgang gjorde det imidlertid muligt at fjerne generaldirektørens forbehold vedrørende pålideligheden af det belgiske regnskab, som udtrykt i hans revisionserklæringer i årsrapporten over GD Budget for 2011 og 2012.

4. Opfølgning på Kommissionens kontroller

4.1. Lovgivningsmæssige aspekter

Når det under kontrollen opdages, at der er mangler eller huller i de nationale love eller administrative bestemmelser, opfordres medlemsstaterne til at træffe de foranstaltninger, herunder foranstaltninger vedrørende love og administrative bestemmelser, som er nødvendige for, at EU-kravene kan opfyldes. Disse tilpasninger er et direkte og vigtigt resultat af Kommissionens kontrolarbejde. De resultater, der udpeges under kontrolbesøgene, er også en væsentlig kilde til oplysninger om de problemer, som medlemsstaterne støder på ved anvendelsen af toldbestemmelserne, og den indvirkning de har på TEI.

4.2. Retslig opfølgning

Visse punkter i lovgivningen giver fortsat anledning til uenighed mellem medlemsstaterne og Kommissionen. Kommissionen har således ingen anden mulighed end at indlede en traktatbrudsprocedure (artikel 258 i traktaten om Den Europæiske Unions funktionsmåde). I perioden 2013-2015 blev følgende overtrædelser enten indledt eller afsluttet:

Sag nr. 2007/2230, (EU-Domstolens dom af 17. juli 2014, Kommissionen mod Portugal, C-335/12): Domstolen stadfæstede Kommissionens holdning og konkluderede, at de nationale myndigheder ikke overholdt deres forpligtelser, når de nægtede at stille beløb til rådighed, som svarer til toldafgifter på ikke-eksporterede overskudsmængder af sukker, efter landets tiltrædelse til Unionen. Da morarenterne blev indbetalt, blev sagen afsluttet.